**Dövlət Radiotezliklər İdarəsi** — 9 iyul 1998-ci il tarixdən Ədliyyə Nazirliyi tərəfindən dövlət qeydiyyatına alınmışdır. Azərbaycan Respublikası Rəqəmsal İnkişaf və Nəqliyyat Nazirlyinin strukturuna daxildir.

Tarixi
------

Dövlət Radiotezliklər İdarəsi (DRİ) 10 iyul 1968-ci ildə Texniki Radionəzarət Stansiyasının nəzdində fəaliyyət göstərən bir qrup formasında fəaliyyətə başlayıb. Əsas funksiyası – radiorabitə xidmətləri üzrə mövcud normativ sənədlərin tələblərinə nəzarət və elektromaqnit sahə gərginliklərinin ölçülməsi olub. 26 sentyabrda Azərbaycan SSRİ Rabitə Nazirliyinin 253 saylı əmri ilə "Texniki Radionəzarət Stansiyası"nın strukturu təsdiq edilib. 1977-ci ildə Azərbaycan Kommunist partiyası Mərkəzi Komitəsinin qərarı və Rabitə Nazirliyinin əmri ilə nazirliyin tərkibində "Dövlət Elektrik Rabitə Müfəttişliyi" yaradılıb. 1979-cu ildə "Texniki Radionəzarət Stansiyası" "Dövlət Elektrik Rabitə Müfəttişliyi"-nin tabeliyinə verilib. 05 noyabr 1988-ci ildə Rabitə Nazirliyinin əmri ilə "Texniki Radionəzarət Stansiyası" bazasında "Radioelektron Vasitələrin Elektromaqnit Uzlaşması Mərkəzi" yaradılıb.

9 iyul 1998-ci ildə Ədliyyə Nazirliyinin D-213B saylı Şəhadətnaməsi ilə Radioelektron Vasitələrin Elektromaqnit Uzlaşması Mərkəzi "Dövlət Radiotezliklər İdarəsi" adı ilə dövlət qeydiyyatına alınıb.

Fəaliyyət
---------

Dövlət Radiotezliklər İdarəsi, Rəqəmsal İnkişaf və Nəqliyyat Nazirlyinin tabeliyində olmaqla Azərbaycan Respublikası ərazisində radiotezliklərə aid idarəçiliyi həyata keçirən dövlət təşkilatıdır. Radiotezliklərin, radiotezlik kanallarının hüquqi və fiziki şəxslərin istifadəsinə verilməsi (bölüşdürülməsi), radiotezliklərdən səmərəli istifadə və radioelektron vasitələrin, eləcə də yüksəktezlikli qurğuların elektomaqnit uzlaşmasının təmini, radiotezlik spektrinin qorunması və s. işlər üzrə təşkilati və texniki tədbirlərin həyata keçirilməsi Dövlət Radiotezliklər İdarəsinin fəaliyyətinə daxildir.

Dövlət Radiotezliklər İdarəsi, həmçinin, Beynəlxalq Telekommunikasiya İttifaqı (ITU-T), Regional Rabitə Birliyi (RRB), Poçt və Rabitə Administrasiyalarının Avropa Konfransı (CEPT) və s. beynəlxalq, regional və qonşu ölkələrin müvafiq təşkilatları ilə radiotezliklərin idarə olunması sahəsində koordinasiya işlərini aparır.

Mənbə
-----

* Arxivləşdirilib 2014-08-10 at the Wayback Machine
* 
* 
* 

| ⛭Azərbaycan Rəqəmsal İnkişaf və Nəqliyyat Nazirliyi Azərbaycan |
| --- |
| Xidmətlər | Elektron Təhlükəsizlik Xidməti |
| Agentliklər | Azərkosmos • Dövlət Dəniz və Liman Agentliyi •  Dövlət Mülki Aviasiya Agentliyi • İnformasiya Kommunikasiya Texnologiyaları Agentliyi • İnnovasiya və Rəqəmsal İnkişaf Agentliyi • Yerüstü Nəqliyyat Agentliyi |
| Səhmdar Cəmiyyətlər və şirkətlər | Aztelekom • Azərpoçt • AzInTelecom • Azərmarka • Bakı Beynəlxalq Dəniz Ticarət Limanı • Bakı Taksi Xidməti MMC • Bakı Telefon Rabitəsi MMC • İnformasiya-Kommunikasiya Texnologiyalarının Tətbiqi və Tədrisi Mərkəzi MMC • Hərbiləşdirilmiş Mühafizə İdarəsi MMC • Radio-Televiziya Yayımı və Peyk Rabitəsi İstehsalat Birliyi |
| Mərkəzlər vəİdarələr | Dövlət Radiotezliklər İdarəsi • Məlumat Hesablama Mərkəzi •  Milli Sertifikat Xidmətləri Mərkəzi |
| Keçmiş |  İnnovasiyalar Agentliyi • Milli Nüvə Tədqiqatları Mərkəzi • Yüksək Texnologiyalar üzrə Tədqiqat Mərkəzi |